APROBACIÓN INICIAL DO PROXECTO DE REPARCELACIÓN DO POLÍGONO I DO PROXECTO SECTORIAL SUPRAMUNICIPAL DO POLÍGONO INDUSTRIAL “A PASAXE”
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 22/03/2019)

De acordo coa Resolución da Alcaldía do día 15.03.2019, apróbase inicialmente e de conformidade co artigo 21.1 j da Lei 7/1985, do 2 de abril, reguladora das bases do réxime local o proxecto de reparacelación do polígono I do Proxecto sectorial supramunicipal do polígono industrial “A Pasaxe”, cuxo texto íntegro é o seguinte: “Examinado o expediente relativo á aprobación inicial do Proxecto de Reparcelación do Polígono Industrial de A Pasaxe. Polígono 1. (en adiante, PIP), formulado a instancia da Asociación Administrativa de Cooperación da Fase I do Proxecto Sectorial de Incidencia Supramunicipal do Polígono Industrial “A Pasaxe” e redactado pola mercantil Calixto Escariz S. L. U., con data de entrada no rexistro xeral deste Concello o 14.12.2018 (NRE.1791/18) completado con data 18.12.2018 (NRE.1835/18). Considerando que, con data 4.12.2018 polo arquitecto municipal infórmase favorablemente o PIP condicionado a adecuación da planimetría achegada no PIP ao disposto no artigo 258 do Decreto 143/2016, do 22 de setembro, polo que se aproba o regulamento de desenvolvemento da lei do solo de Galicia (RLSG). Considerando que, con data 14.12.2018, a arquitecta municipal e á vista da documentación achegada en atención ao informe técnico do 4.12.2018, informa a adecuación da mesma ao esixido no informe. Considerando que, con data 15.3.2019 e unha vez completado a documentación solicitada dende este Concello, en canto entidade promotora da Fase I do Proxecto Sectorial aos Rexistros da Propiedade nº2 e 6 dos de Vigo, polo técnico da administración xeral infórmase favorablemente o proxecto de reparcelación para a súa aprobación inicial. Resultando que, consonte ao disposto no artigo 265.1 do RLSG, no sistema de cooperación a competencia para tramitar o proxecto de equidistribución e aprobalo inicial e definitivamente correspóndelle en exclusiva ao Concello e no art.269.1 do RLSG, que precisa que no sistema de cooperación a aprobación inicial do proxecto de equidistribución correspóndelle ao Concello. Polo que antecede, e en virtude do sinalado no artigo 21.1. j) da Lei 7/1985, do 2 de abril, reguladora das bases do réxime local, Primeiro.— Aprobar inicialmente o Proxecto de Reparcelación do Polígono Industrial de A Pasaxe. Polígono 1., formulado a instancia da Asociación Administrativa de Cooperación da Fase I do Proxecto Sectorial de Incidencia Supramunicipal do Polígono Industrial “A Pasaxe” e redactado pola mercantil Calixto Escariz S. L. U., con data de entrada no rexistro xeral deste Concello o 14.12.2018 (NRE.1791/18), completado con data 18.12.2018 (NRE.1835/18). Segundo.— Someter o Proxecto de Reparcelación do Polígono Industrial de A Pasaxe. Polígono 1., polo prazo dun mes, ao trámite de información pública e audiencia aos interesados mediante anuncio no Boletín Oficial da Provincia de Pontevedra, na sede electrónica do Concello de Gondomar e nun dos diarios da maior difusión da provincia aos efectos de que se presenten cantas alegacións se consideren oportunas. O proxecto poderá ser consultado no Servizo de Urbanismo do Concello de Gondomar en horario de 9:00 a 14:00 horas de luns a venres e, consecuentemente solicitarase da mercantil redactora do PIP copia en formato papel do mesmo para a súa exhibición. Terceiro.— Notificar, de xeito individualizado, a presente resolución as persoas ou entidades que teñan a condición de titulares e interesados/as, segundo o disposto no artigo 246 do RLSG. A notificación incorporará para cada interesado a información contida ao seu favor na conta de liquidación provisional e as determinacións de realoxamento e retorno que lle afectasen e solicitar, respecto daquelas parcelas que figuran con non inscritas no PIP, aos/ás propietarios/as ou titulares das mesmas os títulos de propiedade correspondentes. Cuarto.— Requirir, aos/as propietarios/as de parcelas respecto das que se expediu polo rexistro da propiedade certificación negativa de inscrición, os títulos de propiedade correspondentes, en atención ao sinalado nos artigos 246 e 247 do RLSG. Quinto.— Dar traslado da presente resolución ao Concello de Vigo (Xerencia Municipal de Urbanismo), en cumprimento do acordado pola Xunta de Goberno Local de dito Concello na súa sesión ordinaria do 27.12.2018. Sexto.— Dar traslado da certificación da presente resolución aos Rexistros da Propiedade nº2 e nº6 dos de Vigo en virtude do disposto no art.5 do Rd.1093/1997, de 4 de xullo, polo que se aproban as normas complementarias ao Regulamento para a execución da Lei Hipotecaria sobre inscrición no Rexistro da Propiedade de actos de natureza urbanística, e no art 65.1. h) do Real Decreto Lexislativo 7/2015, de 30 de outubro, polo que se aproba o texto refundido da Lei do solo e rehabilitación urbana.” O alcalde Juan Francisco Ferreira González (Documento asinado dixitalmente á marxe)